《大将 其六》
清代·徐时栋

海上危峰镇不移，地形天险界华夷。雄关已击重门柝，间道曾无一旅师。

晋国山河原表里，卫公阵卒太支离。平倭尚有前朝碣，斜日昏黄总制祠。

作者简介：（1814—1873）清浙江鄞县人，字定宇，一字同叔，号柳泉。道光二十六年举人。官内阁中书。家有烟屿楼，藏书六万卷。有志著述，家居不复出。治经以先秦遗说为主。有《烟屿楼读书志》、《柳泉诗文集》等。又纂有《鄞县志》。